gentaiscool/nusaparagraph_emot huggingface dataset:
Pak Nikun sedih dan terteken bener karena die kena PHK. Padahal die entu tulang punggung buat istri, 4 anak, dan orang tuanye yang udeh lansia. Punya tanggungan sebanyak entu, tentu aje bikin Pak Nikun makin sedih dan tertekan pas kena PHK. Sedih dan tertekan pas kena PHK entu pun wajar karena kan tiap orang butuh kerjaan biar punya duit buat biaya idupnye. Apelagi Pak Nikun juga punya banyak tanggungan. Terkena PHK entu, bukan cuma soal keilangan mata pencarian, tapi bisa juga bikin orang kecewa, marah, tak berdaya, dan sedih kayak Pak Nikun. Nah makanye karena kena PHK bisa jadi nasibnye siape pun, kite kudu nyiapin diri dengan cara nabung sebanyak-banyaknye biar pas – amit-amit, jangan sampe – kena entu nasib jelek, kite masih ade dana cadangan. Kalo bisa juga punya kerjaan ataupun usaha sampingan biar makin banyak duit cadangannye. Jadinye, sedih karena kena PHK wajar, tapi jangan sedih dan terpuruk kelamaan ye, terus berusaha!

Emotion: sad
Soang amat dingêriin ama bêbêrapah orang karna hèwan ênih kêbilang amat agrèsip. Soang adalah hèwan nyang punya lêba tèritorial dèwèk. Mêrèka amat sènsitip ama orang asing. Hal onoh adalah alêsan soang sêring ngudag siapah go nyang liwat di dêpannyah. Cara paling aman biar ora diudag adalah ngindarin wilayah tèritorial mêrèka. Soang amat sènsitip ama orang asing sêhingga mêrèka bakal nganggap siapah go nyang liwat sêbagè pênyusup. Sêlanjutnyah, tanda-tanda soang nyang mao nyêrang orang bakal ngêrunduk ama ngêjulurin lèhèrnyah kê arah kita. Wayah soang bêgonoh, tangkêp bè lèhèrnyah atau bisa juga diangkat. Tapi ingêt, ontong kêncêng-kêncêng mêgangnyah karna soang bakal mati. Têrus, wayah pèngèn ngangkat ontong sampè dibawa bocah atau têmênnyah karna kalu bêgonoh soang bakal nganggêp kita nyolong.

Emotion: fear
Wayah kêjêbak macêt di pêrjalanan, hal pêrtama nyang kudu êluh sadarin adalah bêrsabar. Sebab, dêngan bêrsabar, êluh bakal kêhindar dari pêrasaan êmpêt ama sèwot nyang bêrlêbihan sêhingga nyêbabin strès. Daripada ngêgêrutu ama ngomèl-ngomèl, êluh justru bisa ngêlatih diri dêngan têrus ngasih apirmasi positip kêpada diri êluh dèwèk. Ngomèl wayah macêt dalêm pêrjalanan justru bakal ngêja ènèrgi êluh kêkuras abis. Tips bêrikutnyah adalah coba buat ngalihin pêratian dari rasa cêmas bêrlebih dêngan nyadarin bahwa kêmacêtan ênih ora bakal bêrlangsung sêlamanyah. Bakal ada wayahnyah kêndaraan nyang bêrèrod ênih kêurai dan jalanan normal lagi. Têrakhir, coba tarik napas dalêm-dalêm dan êmbusin pêlan-pêlan. Olah napas ênih bakal ngêbantu êluh lêbih antêng.

Emotion: angry
Di mal-mal, karang-karang enih ude banyak nyang jual makanan ringan ato cemilan buat nemenin keliling mal. Misalnye, makanan nyang namenye crepes ato penekuk tipis kalo di Indonesie. Bentukannye biasenye dilipet sekali lapis doang, jadi kek kipas lebar gituh. Isiannye dominan manis-manis, kek cokelat, keju, pisang, susu, blueberry, ame banyak laennye. Jajanan enih didemenin bangat, terutame ame bocah-bocah. Bahan utame adonannye terigu nyang dikasi aer. Nah, masalanye, kagak semue nyang jualan crepes enih punye quality control nyang bae. Bise aje terigu ude kadaluwarse masi dipake, gegara kagak nyadar, ato tanggung ame tanggal. Padahal, mah, jadi ngaruh bener ame rase si adonan kalo ude jadi. Bise-bise nyang dimakan pelanggan malah jadi anyep ato kerase bangat adonan basinye. Enih pernah kejadian beneran, tapi gegara ude jaoh dari penjualnye, si pelanggan cuman bise ngebuang sise crepes nyang belon die makan.

Emotion: disgusted
Pobia jarum suntik mêrupakan jênis pobia nyang bêkaitan dêngan darah, injèksi, ama cidêra. Orang nyang punya gangguan ênih bakal ngêrasa cêmas ama ngalamin bêbêrapah gêjala laènnyah wayah kudu nêrima injèksi atau suntikan. Misalnyah, kêpala puyêng, panas sêcara ujug-ujug, bêkêringêt, jantung bêdêbar, gêlisah, ampè sulit bêkonsèntrasi. Ora jarang, orang nyang ngalamin gangguan ênih awaknyah gêmêtêr ampè kêpêntal. Wayah rasa ngêri nongol, pêndêrita bakal ngalamin sêrangan panik nyang parah. Bêbêrapah orang dêngan pobia jarum mungkin ora ngênalin kêcêmasan mêrèka sêbagè kêngêrian, tapi ngindarin pêrawatan mèdis atau suntikan adalah salah atu tandanyah. Puguh dalêm situasi pandêmi sêpêrti karang, kondisi ênih bisa ngêhambat program paksinasi. Tapi, bukan bêarti pênderita bisa dipaksa buat ngêlakuin injèksi nyang malah mangkin ngêja dirinyah mangkin ngêri.

Emotion: fear
Kesedihan yang mendalam yang dirasain sama bejibun keluarga yang menjadi korban dari bencana alam tsunami di Aceh. Bejibun korban yang terkena hantaman gempa dan tsunami di Aceh tahun 2004 silam. Begitu kesedihan yang mendalam juga dirasain sama seabrek orang yang liat beritanye di TV. Ada yang anaknye ilang, ada yang orang tuanye ilang, ada yang keluarganya pade ilang cuma die sendiri dan sebagainye. Daerah yang terhantam Tsunami ntu bener-bener luluh lantah ilang hancur semuanye. Bejibun anak-anak menjadi yatim piatu kehilangan orangtuanye, sungguh miris ngeliatnye. Tapi mau gimane lagi namanye juga udeh takdir, kudu diterima apapun ntu buruk menurut kita baik menurut Allah, semua sudah ketetapan Allah jadi sebaiknye kudu kite terima aje.

Emotion: sad
Pernah mengalami suatu peristiwa traumatis dengan hewan tertentu seperti anjing, misalnye dikejar atau digigit, bisa aje membekas untuk waktu yang lama hingga mempengaruhi sikap kite saat berinteraksi kembali dengan hewan tersebut. Jika karena hal ntu kite menjadi takut berlebihan, cenderung menghindari hal-hal yang berkaitan dengan anjing, bahkan sampai muncul keluhan fisik seperti jantung berdebar, berkeringat berlebih, lemas, pusing, pandangan gelap, napas cepat, sesak, pucat, maka bisa jadi yang kite alami ntu udeh tergolong fobia. Pelajari lebih seabrek tentang anjing, termasuk hal-hal yang membuatnye mengejar orang, lantas hindarilah hal ntu tersebut agar kite merasa tenang sebab kagak bakal lagi dikejer. Saat muncul perasaan takut yang berlebihan, buat diri kite jadi tenang, misalnye dengan latihan pernapasan, minum segelas air hangat, ucapkan doa, atau kata-kata semangat tertentu. Jangan terlalu banyak menonton film horor atau thriller yang berkaitan dengan perilaku keras anjing. Lawan ketakutan Anda, jangan dihindari terus. Jika masih sulit melakukan upaya di atas, jangan ragu periksa ke dokter atau psikiater terdekat. 

Emotion: fear
Biar kite kaga kehilangan pekerjaan kite, tentunye kite kudu harus punya yang namanye strategi. Nah ya ntu, harusnye ada pendekatan dengan bos kite. Misalnye nih ye setelah mereka tenang, temui dia, dan tanyakan bagaimane kite bisa mengatasinye, dan memperbaikinye. Jika mereka kagak menyarankannye ape pun, kite bis memberikan solusi yang paling kite pahami. Setelah mereka setuju, pastikan kite memasukkannye ke dalam surat, dan mengambil anggukan pada media karena mendokumentasikan hal-hal ini selalu berguna. Jika meledak di luar proporsi, omelan mereka melewati batas, kite harus mendekati HR. Tidak ada salahnye membela diri sendiri selama tahu tidak bersalah, tapi selalu punya seabrek bukti.

Emotion: angry
Dua pasangan nyang bakal kawin ora tibang butuh cinta, tapi kudu ada komitmên ama pêrsiapan matêng. Kêidupan pêrkawinan sêbênêrnyah bakal têrjadi sêtêlah sah di mata hukum ama agama, bukan wayah rêsèpsi ajah. Kawin mêrupakan ibadah têrlama sêorang muslim. Sêbêlon ngêmasupin kêidupan bêrumah tangga, banyak pêrsiapan nyang kudu dilakuin ama calon pêngantèn. Sêoranyah ada lima prasarat pêrkawinan nyang kudu dipêrsiapin, yakni kêsiapan pisik ama usia, kêsiapan mèntal, kêsiapan pêngêtauan, kêsiapan matèri, ama kêsiapan administrasi. Kêlima kêsiapan onoh bisa diwujudin ama kêdèwasaan. Pêrkawinan di usia nyang matêng dêngan pêmênuhan lima kêsiapan onoh bakal ngêwujudin kêluarga nyang bêrkualitas. Dêngan kêwujudnyah kêluarga bêrkualitas, mangka bakal ngasilin gênêrasi nyang bêrkualitas juga.

Emotion: happy
Nyontèk sêbênêrnyah adalah pênyakit lama nyang ampè karang ora kunjung ngêrêda. Ngêri gagal, tingginyah èkspèktasi, ama ora yakin dêngan kêmampuan diri dèwèk ngêjadi paktor nyang sêring ngêdorong prilaku nyontèk. Sêlaèn onoh, motipasi buat ngêbuktiin kêunggulan mêrèka pada orang laèn juga ngêja siswa cêndêrung ngêlakuin tindakan nyontèk. Hasil pênêlitian bêjudul 'Cheating in Acadêmic Institutions, A Decade of Research' nyang dilakuin olèh pênêliti dari Pennsylvania State University pada 2016 ngunjukin têrjadi pêningkatan jumlah pêlajar nyang nyontèk dari taun kê taun. Nyontèk atau plagiarismê ora tibang dilakuin olèh bocah dêngan tingkat kêcêrdasan nyang tuman-tuman baè tapi go olèh mêrèka nyang pintêr ama aktip dalêm kêgiatan sêkolanyah.

Emotion: shame
Banyak orang ngêdêmênin madangan laut karna lêjat ama gurih. Tapi ora sêdikit go orang nyang malah ênêk ama muntah sêudah nyantêp ama nyium bau amis ikan. Bau amis nyang dikêluarin dari madangan laut èmang ora dipungkirin bakal têrjadi. Tapi, bagi nyang amat sènsitip dêngan aroma amis, ênih ngêja êluh ngêrasa ênêk. Rèaksi alèrgi nyang timbul bisa bêmacêm-macêm, sêpêrti ênêk, muntah, nyêri pêrut, bèrak-bèrak, timbul ruam mèrah ama gatêl di kulit, bêngkak di mulut atau wajah, mata gatêl, sulit nêlên, sêsêk napas, ama sêbagènya. Kalu rèaksi-rèaksi onoh sêlalu nongol wayah êluh ngonsumsi ikan ama madangan laut, ada kêmungkinan alèrgi têradêp bahan madangan onoh. Sêmêntara, kalu muntah têrjadi sêudah ngonsumsi jênis madangan nyang laèn, kêmungkinan kondisi onoh dipicu olèh gangguan pada sistim pêncêrnaan.

Emotion: disgusted
Sebagai orang tua rasanye juga sering ngerasa gagal dalem hidup, ngeliat anak sedih trus ngeliat anak sakit juga ngerasa kaga becus jadi orang tua. Makin bertambah usia makin berat masalahnye, apalagi setelah punya anak, kite dipaksa kuat padahal algi ancur-ancurnye. Semenjak jadi orang tua bener-bener sering ngerasa gagal dalem hidup, karena kan mendidik anak tuh seumur hidup, jadi takut ade hal nyang salah. Belom lagi selama kite jadi orang tua pan emosi bisa naek turun, kalo ade masalah sering ngerasa kebawa ampe ke mana-mana, kaga jarang kaga sengaja marah trus anak ampe ngerasa takut, bener- bener ngerasa jadi orang tua nyang gagal.

Emotion: sad
Orang emang sering banget salah manggil nama orang laen. Biar kagak kejadian ampe bekali-kali, kita bisa nyegah supaya kagak salah panggil nama. Pertama, kalo kita mau pegi ke reunian atawa ke kondangan, kita bisa janjian dulu ama temen. Kedua, kita cari-cari poto yang rame-rame. Terus, ingetin congor ama nama orang yang kira-kira bakalan dateng ke sono. Kalo lupa banget, langsung tanyain ke temen. Ketiga, kalo belom tapi apal, bareng ama temen. Temen ada di sebelah kita, biar kalo ada temen laen yang mau nyamperin, kita bisa tanya ke temen siapa nama orang itu. Keempat, kalo kagak inget nama orang yang kita liat, kita jangan langsung negor. Cari tau dulu namanya ama temen. Terakir, jujur aja kalo kagak inget.

Emotion: shame
Orang yang ngeri ama jarum suntik atawa trypanophobia ini bisa jadi pernah juga ngusahain buat berani-beraniin disuntik. Cuman, kita bisa liat orang kena trypanophobia apa kagak. Kita bisa liat dari tanda atawa cirinya. Orang yang kena trypanophobia ini bakalan ngerasain jantung yang bedebar, enek, muntah, darah tinggi, puyeng, kalo mau disuntik jia bakal kagak bisa tidur, ampe pingsan. Ada orang yang trypanophobia ini ngeberaniin buat disuntik, tapi pas udah mau disuntik mukanya jadi pucet kengerian ampe badannya ngerengked ngeliat jarum suntikan. Jadi, dokter yang kudunya ngobatin satu penyakitnya jadi nambah kudu ngobatin pasien yang badannya nambah kagak enak lantaran trypanophobia ini.

Emotion: fear
Ane bakal cerita waktu ane jadi anak kostan nih, Delapan tahun nyang lalu,ane di terime di Perguruan Tinggi di luar kote. waktu pendaftaran, sekalian deh tuh liat liat kostan, pilihannye sih nyang paling deket dulu ame kampus ane, Ane ketemu nyang harganye standarlah,die punye fasilitas nyang cukup lengkep. Tapinye, apanan perkuliahan baru bakal dimulain dua bulan lagi, jadi  kayak ngerasa mubazir kalo ane langsung bayar ntu kostan. Pas kuliah ude bentaran lagi aye balik lagi, tapi ntu kosan ude penuh, soalnmye emang orangnye kagak terima dp. jadinye aye nyari kosan nyang kagak deket ame kampus malahan deket kekampus tetangga. Tempatnye rada masuk jauh ke dalem, kayanye kalo berjalan kaki bisa 7–12 menit. ude masuk gang besar (bisa dilewatin dua mobil, tapinye angkutan umum kagak lewat situ), terus ude lewat jalan gede, masuk lagi gang kecil, trus lagi masuk ke gang nyang lebih kecil lagi, nyang cuman muat ame motor. 

Emotion: sad
Ikan lêbih gasik bonto kêtimbang daging sampi atau ayam, padahal êluh udah nyimpênnyah di kulkas. Hal ênih karna ènjim nyang dikandung ikan onoh dèwèk. Sèl makhluk idup têrdiri dari bêrbagè ènjim nyang ngêmicu rèaksi kimia nyang ngêjaga hèwan têtêp idup. Ênih têrmasup rèaksi nyang mêcah sèl tua buat ngasih ruang bagi sèl baru. Ayam ama sampi adalah makhluk bêdarah panas. Ênih ngêja daging mêrèka urup dêngan lêmari ès ama ngêlambatin prosès biologis mêrèka. Di sisi laèn, ikan adalah makhluk idup bêdarah dingin nyang idup di suhu nyang ora jauh bêrbèda dêngan kulkas êluh. Nyang lêbih parah lagi, ikan ngandung jat kimia tingkat tinggi nyang disêbut trimethylamine oxide (TMAO). Jat ênih ora bêbau, tapi bêgonoh baktèri pêncinta dingin di daging ikan bêrhasil nêmuinnyah, mêrèka mêcahnyah ngêjadi trimethylamine (TMA). TMA ênihlah nyang ngasih ikan bau bonto.

Emotion: disgusted
Program nyang di bikin ama Kementrian Tenaga kerja ini kayanye jalan keluar buat orang nyang hampir putus asa karna PHK. Lewat program ini nih kesempatan kerja bakal diperluas lagi dari Ditjen Binapenta ama PKK Kemnaker. Tujuan dari program TKM tuh biar orang-orang nyang kena PHK bisa ningkat lagi keterampilannye, biar masup lagi tuh ke pasar kerja ato mao juga wirausaha sendiri. Program ini jadi kaga bantu orang nyang kena PHK aja, pengusaha-pengusaha mikro juga bakal dibantu tuh. Pan kite juga tau, jamannye PPKM kemaren tuh ekonomi lagi lemah trus daya beli juga turun drastis, jadi dari sininkite bisa bangkit lagi supaya ekonomi terus jalan.

Emotion: sad
Dari kasus banyak mobil nyang ngalamin rem blong tuh suka heran emang pada kaga belajar dari kesahalan apa ya. Yang rugi kan orang-orang sekitar. Kalo kite masi idup trus disuru tanggung jawab gimana kan kaga bisa digantiin nyawa orang. Kite bisa salah kalo kite kaga peduli ama keselametan. Jamgan pas udeh terjadi baru nyesel, kalo perlu kite harus cegah sebelon kejadian. Orang nyang udeh ati-ati aje kan bisa kena musibah, gimana orang nyang idupnye suka sembrono. Jangan ampe dah kite tuh ngerugiin orang karna kite bisa kena penjara kalo ampe kite lalai dalem berkendara. Pan kaga mao dipenjara gara-gara masalah berkendara, mangkanye tuh kudu ati-ati.

Emotion: fear
Mengalami kekerasan seringkali membuat anak merasa kurang percaya diri, baik ntu kekerasan fisik maupun verbal yang kagak terlihat lukanye. Lalu, ketidakpercayaan dirinye ntu dapat memengaruhi kehidupan sosialnye. Anak bisa jadi takut untuk berinteraksi dengan orang lain, atau bahkan mengurung diri dari dunia sosial. Kalau anak mengalami hal seperti ntu, jangan dibiarkan aje, walaupun kita memahami alasan di balik sikapnye ntu. Kehidupan sosial anak penting untuk dibangun. Sebisa mungkin, kite tetap perlu membiasakannye bersosialisasi dengan orang lain. Tentu aje tetap dengan menghargai perasaannye. Ketika anak mulai merasa takut saat berinteraksi dengan orang lain, kite bisa berikan die waktu untuk menenangkan dirinye. Kagak perlu panik, apelagi terburu-buru. Lakukan perlahan-lahan aje. Jika Mama tenang, anak akan merasa nyaman berada di sekitar kite.

Emotion: fear
Kesedihan mendalam yang di rasa apabila kita mendapati kegagalan dalam idup kita. Apelagi ntu hal yang udeh kite impikan dari jauh-jauh hari, dan udeh kite perjuangin banget yekan. Rasanye pastinye nyesek banget sampe kaga bisa dah diungkapin pake kata-kata. Tapi ntu lah idup, kite cuma bisa berencana Allah yang nentuin baiknye gimane, kite sebagai umatnye cukup ngejalanin aje skenario yang baim dari Allah buat kite. Kesianan banget emang sama ntu orang sampe kaga mau kemane-mane, ngegaresnye aje jarang, maunye ngomel-ngomel, dan ngurung dirinye di kamar terus. Emang sih pait rasanye, tapi ya kite kudu tetep jalanin idup kite dengan sebagaimananye.

Emotion: sad
Alih-alih jadi pelapor, dan saksi mata mereka malahan milihnye jadi tersangka. Tentu aje hal ntu sangat menyeramkan sekali. Begitupun misalkannye ada tabrakan salah satu korbannye ntu ada yang sampai meninggal, jarang sekali ada yang mau jadi saksi atas kejadian tersebut meskipun kejadian berada didekat pemukiman masyarakat. Ketika petugas datang dan bertanya kejadiannya seperti apa, dan bagaimane jarang yang mau berkata-kata. Alasannye hampir sama kagak mau berurusan panjang. Namun demikian tetep aje masyarakat akan berbondong - bondong untuk menyebarkan informasi di media sosial. Ambil foto share madia sosial tapi ketika ditanya petugas perihal kejadiannye jawabnye kagak tahu.  Hanya melihat sambil lewat aje. 

Emotion: fear
Setiap orang yang pade pengen nikah, pastinye kepengennye punya anak sama pasangan yang kite sayangin. Setelah udeh menikah dan merasa ntu orang yang tepat, maka kehadiran anak merupakan suatu hal yang melengkapi kebahagiaan kite. Jadi sodara aye baru nikah satu bulanan, lalu bulan berikutnye udeh kaga mens lagi, die emang pengen banget langsung dapet anak. Siape sangka bener-bener aje, die udeh hamil positif testpacknye, langsung sujud syukur karena bahagia banget rasanye baru sebulan nikah langsung bisa hamil, die bener-bener jaga dah tuh kehamilannye bener-bener, die kaga mau terlalu capek dan stress, pekerjaan-pekerjaan die kurang-kurangin. Hal ntu diharapkannye biar lancar dah ntu kehamilannye.

Emotion: surprise
Waktu SD aye tuh punya temen nyang rada kurang mampu emang, tapi kan aye emang orangnye tuh ama orang percaya aje ya, trus temen aye nyang namanye Marsha ini tuh aye ajak ke rumah. Di rumah itu aye cuma bedua ama die, kaga ada siapa-siapa lagi tuh. Trus jaman dulu kan aye suka ngumpulin duit recehan trus aye taro deket tipi kan, eh pas aye ke dalem ilang trus die buru-buru mau pulang. Aye si kaga curiga karna masa iye die temen deket aye tuh nyolong. Tapi, pas di sekolahan aye tanya die kaga ngaku, cuman kata Nyak mending di ikhlasin aje karna mungkin die juga lagi butuh. Aye disuruh kaga perpanjang masalah lagi karna takutnye die malu.

Emotion: shame
Pênyakit têrminal adalah pênyakit nyang dalêm jangka waktu dêkêt bakal bêrujung pada kêmatian, mêski udah dilakuin upaya pêngobatan. Nyampèin kabar buruk bahwa pasièn ngêdêrita pênyakit têrminal mêrupakan momok bagi saban tênaga kêsèhatan. Doktêr bêrpêran dalêm nyampèin hasil pêmêrèksaan ama diagnosis têradêp pasièn. Prosès nyampèin hasil pêmêrèksaan ama diagnosis pênyakit têrminal pada pasièn dinamain pênyampèan kabar buruk. Pênyampèan kabar buruk adalah bêntuk komunikasi nyang komplèks. Dibutuhin kêmampuan pèrbal nyang baèk dari doktêr. Sêlaèn onoh, dipêrluin kêmampuan buat nanggêpin pada rèaksi èmosional pasièn, ngajak pasièn milu sêrta dalêm ngambil kêputusan, kêmampuan buat bêradêpan pada èkspèktasi pasièn buat sêmbuh, ngadêpin tuntutan dari pasièn ama kêluarga, sêrta pêgimana ngasih pêngharêpan pada pasièn dalêm kondisi nyang romannyah udah ora ada arêpan.

Emotion: surprise
Belon lama ini kan ada tuh gempa bumi di daerah Cianjur, kebeneran sepupu aye tuh kampung asalnye dari sono. Denger kabar gempa, langsung dah buru-buru ngehubungin orang-orang di kampung. Alhamdulilahnye kalo gempa nyang parah tuh cuma ada di kota, jadi di desanya mah cuma kaya keras dikit aja. Cuma kan akses juga jadi keganggu pan gara-gara banyak jalanan nyang rusak. Jadinye, sepupu aye blom bisa tuh nengok keluarganye di kampung karna takut juga kondisinye belom aman. Cuma banyak tuh keluarga nyang kadi korban jiwa, karna suka banyak keperluan ato juga warga kampung nyang kerja di kota. Jadi, ade juga tuh nyang jadi korban bencana gempa di Cianjur.

Emotion: fear
Sebenernye laki ama perempuan sama, kalo perempuan tuh cuma lebih banyak aje faktornye knapa bisa tiba-tiba emosi. Laki juga bisa, karna kite gatau tuh ape nyang ada di dalem pikiran die. Kaya cerita aye pas SD, aye dipukul pake papan ujian tanpa faktor nyang jelas. Nah, waktu itu juga kaga dikasih tau tuh alesan nyang jelas. Jadi, kaga cuma peremphan aje tuh nyang tau-tau marah. Tapi, laki-laki tuh juga bisa. Mangkanye , kalo kite emang mau becanda tuh diliat dulu kondisi ama situasinye, tepat ga tuh orang nyang mao diajak becanda. Jadi, kaga bikin kite berantem ama salah paham tuh, karna anak sekola tuh sering banget tuh becandanye keterlaluan.

Emotion: angry
Elu pernah kagak, ngerasa mau muntah saking jijiknye sama kotoran hewan kambing? Aye pernah liat kotoran hewan kambing dan entu bikin aye jijik bener sampe mau muntah karena entu kotoran. Pas menjelang Hari Raya Idul Adha, adek-adek sodaranye aye pengen ngeliat entu hewan kurban yang ade di depan masjid. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama pemandangan yang bener-bener bikin aye jijik sampe mau muntah. Nah entu wajar aje katanye kalo aye sampe mau muntah. Karena salah satu penyebab orang mual dan pengen muntah entu karena nyium aroma yang kagak sedep dan nyenget. Pas entu kan aye lagi ngeliat kotoran kambing yang bener-bener kagak berhenti keluar dan baunye bener-bener parah. Wajar aje jadinye kalo aye jijik bener sama entu kotoran hewan dan bahkan ngerasa mual.

Emotion: disgusted
Elu punya pengalaman paling menyenangkan dalem idup? Misalnye, karena dapet penghargaan atau juara gitu? Kalo aye, punya beberape pengalaman menyenangkan dalam idup ya entu pas kelulusan SMA aye dapet juara 3 dan pas kelulusan kuliah aye dapet penghargaan sebagai mahasiswa terbaik dengan IPK tertitnggi di fakultasnye aye. Pas entu, aye bener-bener seneng. Wajar aje aye bisa ngerasa seneng bener sama entu pengalaman juara 3 dan penghargaan IPK tertinggi. Soalnye, buat bisa dapetin entu semua, tentunye aye berusaha semaksimal mungkin buat belajarnye kan? Setelah beberape waktu, aye terus-terusan berusaha belajar, terus akhirnye aye juara dan dapet IPK tertinggi, pastinye aye ngerasa seneng bener dong? Nah, wajar aje aye ngerasa seneng setelah berhasil dapet juara dan IPK tertinggi. Soalnye, pas entu aye ngerasa usaha aye buat latihan lomba kagak sia-sia, aye berhasil dapet penghargaan, aye berhasil jadi salah satu pemenang walaupun aye pas entu paling kecil di antara peserta laennye, aye ngedapetin tujuan usaha aye yaitu menang, dan berhasil ngehadepin beragam kesulitan buat usaha latihan lomba. Intinye, entu bener-bener jadi salah satu pengalaman yang paling menyenangkan dalam hidup aye karena aye ngerasa puas, bangga, dan seneng bener deh kalo udeh berhasil dapet penghargaan!

Emotion: happy
Misal ada kêcêlakaan lalu lintas, jarang êmên nyang mao jadi saksi atas kêjadian onoh. Mêski kêjadian bêrada di dêkêt pêmukiman masarakat, wayah polisi bêrtanya kêjadiannyah, mêrèka jarang mao bêrkata-kata. Alêsannyah ampir sama, yakni ogah bêurusan panjang. Rasa ngêri buat ngêlapor suatu kasus dan atau ngêjadi saksi onoh masing amat gêdé. Masing bêlon ada kêpêrcayaan pêrlindungan kêamanan diri ama kêluarga. Masing ngêlêkat pada saban diri bahwa daripada bêmasalah ama orang laèn gara-gara ngêlapor atau bêsaksi, mênding mênêng baè. Tapi, pola pikir onoh kudu ilang dêmi kêciptanyah masarakat nyang aman, damèi, ama sêjahtêra. Sêmoga dêngan adanyah Lêmbaga Pêrlindungan Saksi dan Korban nyang didukung kêpêmimpinan Hasto Atmojo Suroyo périodê 2019—2024, masarakat nyang mao ngêlapor ama ngêjadi saksi bênêr-bênêr ngêdapêt pêrlindungan nyang baèk. Ora tibang pêlapor ama saksi, tapi sêluruh kêluarganyah kêlindungin.

Emotion: fear
Belakangan ini lagi rame sama istilah giveaway, karena sekarang ntu ape-apenye serba online. Ape lagi pas masuk masa pandemi waduh semua halnye ntu jadi serba online dah tuh. Nah ntu die untuk menarik minat pembeli tentunye perlu iklan yang besar-besaran, dan kreatif untuk menarik minat bejibun orang. Nah ntu die dengan cara giveaway buat narik pembeli yang bejibun, biar orang kenal sama produknye. Dengan cara dia kasih hadiah ke satu orang pemenang ini. Nah jika mau dapet hadiah ntu, die jadinye promoin produk kite, nah produk kite makin top deh. Ibaratnye kite modal gede di awal tapi kedepannye untung terus.

Emotion: surprise
Usahakan sebelum hari penampilan, kite udeh mengetahui lokasi acara. Baik ntu di ruang kelas, ruang konferensi, auditorium, maupun aula besar. Kenali bagaimane gambaran lokasi ketika kamu berbicara di depan audiens. Perhatikan lokasi yang bakal kite tuju, apakah berada di lokasi yang rawan macet, atau kagak. Jika lokasi tersebut di lokasi yang cukup padat, dan rawan macet, maka kite kudu harus berangkat ke lokasi acara lebih awal untuk menghindari kemacetan, dan telat. Cara ini efektif membuat kite lebih siap dengan apa yang akan dihadapi. Hal ntu juga berlaku di era pandemi seperti saat ini, meskipun lokasinye melalui zoom meeting, dan semacamnye. Rapat virtual yang akhir-akhir ini kagak asing lagi, ketika kamu hendak berbicara di forum virtual, ketahui apa aje fitur di dalamnye. Apebila kamu masih gugup, kamu bisa berlatih dengan orang terdekat yang ada di rumah kamu agar kamu mengetahui ape yang harus dilakukan saat berinteraksi dengan peserta meeting. Atau ketika kite bakal menghadapi sidang maupun ujian skripsi secara virtual, dengan mengetahui fitur aplikasi maka kite bakal lebih siap Ketika dosen penguji memberi pertanyaan.

Emotion: fear
Atu jêm bêpuas-puas nikmatin Aèr Têrjun Perpas, Sumbawa, Daniel ama têmên-têmên sigrah balik liwat jalur sêmula. Sama sêpêrti pêrjalanan bêrangkat, Daniel juga bêrada di bagian bêlakang rombongan. Diah baru sadar wayah pêrjalanan balik ênih bêbêrapah batang pu'un dicat warna mèrah nyang ngêjadi pênanda arah buat mênuju aèr têrjun. Tibalah mêrèka di têmpat awal, yakni têmpat mobil diparkir. Wayah mao mênuju mobil, sêbuah kêberuntungan têrjadi pada Daniel. Diah nginjêk kotoran sampi. Suè! Daniel ngêgosok-gosokin sêndal nyang kêna kotoran sampi kê rumput. Dari dalêm kotoran sampi, diah ngêliat ada dua kumbang bêwarna itêm. Atu kumbang tanah nyang têrmasup dalêm ordo Coleoptera ênih kêmudian ngêgêlindingin diri dari kotoran sampi.

Emotion: disgusted
Udeh terlanjur salah, ya kenape kagak minta maaf, dan kenalan sekalian. Atau udeh malu, ya kenape kagak tambah dengan malu-maluin karena ternyata modusin anak orang. Toh kalau orang ntu mau diajak kenalan, kan jadi untungnye juga buat kite, tambah temen baru. Tapi kalau dienye menolak, ya udeh terima nasib aje dah kagak usah dipusingin. Udeh malu karena salah, eh ditambah dengan malu karena ditolak untuk berkenalan. Kudu sabar sama yang namanye juga jalanin idup, kadang kite lupa nama temanmu yang satu dengan yang lain. Ape lagi saat baru berkenalan, dan ntu terjadi berbarengan, kite pun kagak bisa menghindari salah ingat nama. Seperti si A yang kamu anggap Dwita, tapi ternyata Dhani, atau bisa juga sebaliknye. Kalau kejadian salah namanye ntu masih dengan teman sendiri sih mungkin masih bisa sedikit santai.

Emotion: shame
Pernah gagal menikah aku tunangan. 2018 aku bubar lantaran pada saat itu faktor orangtua yang mengakibatkan gak kasih untuk ngelanjutin ke jenjang selanjutnya. Banyak pertanyaan aku dan aku jawab insting sudah gak sama-sama lagi. Mungkin ini sudah jalanku dan takdir. Dan intinya saat ini aku tetap jalani kehidupanku. Harapanku gak banyak semoga siapa pun kamu nantinya yang bakal jadi pendampingku bisa terima masalaluku dan hidup bahagia, Awal kita pacaran 080816 kenalnya sudah lama banget dari masa zaman TK kita sudah kenal. Hobi traveling jadi kemana-mana selalu sama dia. Dia baik banget dan beliin aku mobil, biar kalau dia gak jemput bisa sendiri dan mandiri. Dan pada akhirnya dia melamarku, aku seneng banget dengernya waktu itu. Step by step proses lamaran dan hantaran pun berjalan lancar tidak ada kendala apa-apa semua baik-baik saja. Ini acara lamaran aku semua berjalan dengan lancar. Makeup lamaran dan prewedding. Lalu kami prewedding, semua sesuai keinginan akuh. Dan menjadi wanita sangat bahagia dan beruntung pada waktu itu. Dan akhirnya kelar begitu aja hanya dengan wanita lain dalam sekejap. Tuhan punya rencana lain dan semua indah pada waktunya.

Emotion: sad
Pernikahan antara dua orang yang paling berkualitas adalah pernikahan yang memiliki ekspektasi tinggi terhadap praktik-praktik yang sehat.Mengabaikan permasalahan yang Anda punya bukanlah hal yang adil, baik bagi Anda maupun pasangan Anda, dan dapat membawa akhir dari pernikahan Anda. Jika pernikahan Anda tidak menuju arah yang Anda inginkan, ada berita baik: beberapa langkah tertentu bisa Anda terapkan untuk memperbaikinya. Terdapat banyak penelitian yang berusaha menentukan unsur pembangun pernikahan yang baik. Memperbaiki pernikahan Anda membutuhkan usaha dan waktu, namun jika Anda terus memperjuangkannya dengan sabar, baik, dan gigih, Anda bisa meraup manfaatnya.Pengalaman yang bersifat positif ini tidak harus berupa liburan mewah atau tindakan romantis yang heboh. Berkomunikasi dengan pasangan pada berbagai tingkatan, dari pembahasan isu besar hingga ucapan singkat "Saya cinta padamu", akan membantu pasangan Anda merasa lebih dihargai dan diakui keberadaannya. 

Emotion: happy
Pernikahan dilakukan menurut norma agama, norma hukum, dan juga norma sosial yang berlaku. Dalam pelaksanaannya, pernikahan memiliki beragam variasi sesuai dengan tradisi suku, agama, budaya, dan kelas sosial. Yang paling utama  dalam persiapan pernikahan adalah persiapan mental. Calon pengantin antara pria dan wanita harus memiliki kesiapan mental jika ingin melakukan pernikahan. Pernikahan bukanlah suatu hubungan yang sederhana seperti pada saat masa pacaran. Kalian akan menghadapi hidup yang baru, menjalani suka dan duka hidup berdua dengan pasangan kalian, dan merasakan hal-hal lain yang belum pernah kalian rasakan berdua. ersiapan mental ini juga berhubungan dengan persiapan kalian untuk membangun rumah tangga ketika sudah menikah. Mental yang sudah siap tentu akan membuat keluarga menjadi harmonis.

Emotion: happy
Wayah êlu ngêjadi seorang pembawa acara atau biasa, terkadang êlu tanpa sengaja melakukan kesalahan nyang memang kebanyakan orang kagak nyadarinnyè. Seorang pembawa acara sering kali menemui kondisi nyang terjadi di luar rencana matang nyang udèh ditentukan. Olèh sebab ntu, êlu kudu bisè mengendalikan diri amè mempersiapkan kata-kata nyang akan diucapkan. Contohnya, jangan menghafal nama amè jabatan seseorang di luar kepala kalo kagak yakin akan benar. Selalu sediakan catatan tangan (que card) sêbagè penuntun buat menghindari salèh pengucapan. Kalo terjadi perubahan tata acara, MC kudu menyampaikan perubahan ntu dêngan kata-kata sederhana, jelas, serta dimengerti makna amè tujuannya. Buat kondisi tertentu pembawa acara kagak perlu menyampaikan penyebab perubahan tata acara, memberhentikan, atau menunda pertunjukkan wayah undangan penting udèh hadir di tempat acara.

Emotion: shame
Idup bersi emang kagak melulu jadi prinsip orang-orang. Ade bae nyang kagak peduliin soal kebersian, mau ntu di luar rumenye, di kosan, ato di rumenye ndiri. Rume, alias tempat tinggal nyang permanen, kudunye bersi dari segala sisi, pan, nye? Namenye juge buat tempat tinggal seari-ari, kalo kotor ape nyamannye? Cuman, ade bae orang nyang kagak peduli kalo kotor begitu, gek. Pangkengnye, ruang tengahnye, ruang tamunye, ato sumurnye. Kalo kite betamu ke rume orang macem beginih, terus kepaksa make sumurnye buat pipis ato berak, walopun jijik setengah mampus, cuman ade beberape pilihan nyang bise kite lakuin. Petame, tutup idung bae selame di dalem. Kedue, kalo masi sempet beli aer mineral, mending beli aje buat cebok. Ketige, kalo kagak sempet, ye, wassalam, kudu bangat pake aer nyang di dalem sonoh. Cuman, kelar cebok di sonoh, buru-buru, dah, cari sumur nyang bersih buat cebok ulang biar alat pital kite kagak ngape-ngape.

Emotion: disgusted
Elu udeh pernah menangin undian, abis entu elu ngerasa seneng bener? Aye sih udeh. Aye tuh pas entu seneng bener. Soalnye buat bisa menangin undian, aye entu udeh berusaha buat lakuin semua peraturannye kan? Mulai dari komen yang banyak, share entu post-an, dan laennye. Nah terus pas akhirnye aye menang setelah aye berusaha menangin undian, udeh hal yang wajar kalo aye ngerasa seneng karena menangin entu undian. Soalnye perjuangannye aye buat menangin entu undian terbayarkan dengan aye berhasil menangin undian, aye bisa dapetin hadiah dari entu undian, aye ngedapetin tujuan usaha aye yaitu menangin dan ngedapetin hadiah undian, serta aye ngerasa berhasil ngehadepin beragam kesulitan buat menangin entu undian. Intinye, aye ngerasa puas dan seneng bener deh pas menangin undian. Soalnye selaen menang, aye juga dapet hadiahnye kan? Nyok dapetin barang yang elu mau secara gratis, hehe!

Emotion: happy
Sewaktu kecil aye dan keluarga tinggalnye di rumah nenek aye. Di deket rumah nenek aye bejibun kucing berkeliaran. Saking bejibunnye, suka masuk-masuk juga dah tuh ke rumahnye neneknye aye. Nah pas ntu kucing masuk, aye sama nenek aye usir-usir biasa hus hus gitu ye. Eh kaga tau ni kucing ape dan dari mane, sumpah seremnye kaya lagi ngusir harimau, tapi bentukannye kucing. Die di usir malah ngaung-ngaung sembari ngedeket terus ke kite kaya mau nerkam kite. Nenek aye sampe bawa-bawa galah kayu buat usirnye. Sampe akhirnye kite berdua naik-naik ke bale, bagus di rumah nenek aye ade bale, Alhamdulillah ntu kucing kaga loncat ke bale, dan akhirnye die berhasil kite usir. Sumpah ye perasaan baru kali ntu nemu kucing yang seremnye bukan maen, aye sampe lemes banget dan nenek aye juga, semenjak ntu aye jadi takut banget kalo kucing deket-deket ke aye.

Emotion: sad
Elu pernah ngeliat serangga yang banyak di suatu tempat? Aye pernah. Pas entu, aye lagi survei rumah. Awalnye aye liat semua entu bagian rumah bersih, bagus, dan rapi. Tapi pas ke bagian dapurnye, aye kaget, takut, dan jijik bener. Di dapurnye banyak bener kecoak! Kecoaknye banyak yang terbangan juga. Pokoknye di entu dapur bener-bener banyak kecoak. Jelas aje aye jijik bener ngeliat serangga kecoak sebanyak entu. Nah ternyate emang wajar bener kite jijik ngeliat serangga. Soalnye, salah satu hal yang bisa micu munculnye rasa jijik entu adalah beberape makhluk hidup, salah satunye kecoak. Jadinye, wajar aje aye jijik bener karena ngeliat serangga kecoak banyak dan ade di mane-mane.

Emotion: disgusted
Puncak dari penyelasan aye tuh knapa ga aye usahain untuk sembuh dari trauma, karena dalam kehidupan rumah tangga aye, trauma nyang aye punya bisa bikin aye ama laki aye berantem. Terbiasa buat mendem perasaan, bikin aye jadi lebih milih nangis buat ngelarin masalah. Nah kalo laki aye tipe nyang beda, die mau aye buat ngomong tuh segala bentuk unek-unek nyang ade, trus kalo ampe berantem dan nada suara suami udah mulai tinggi perasaan aye tuh makin muncak trus bise muncul sesek napas. Berkat pernikahan juga aye jadi orang nyang jauh lebih baik, karena aye juga ketemu ama orang nyang tepat.

Emotion: sad
Zaman sekarang tuh butuh buat kite punya skill baru, karna persaingan di dunia kerja udeh semakin sengit. udah banyak kerjaan nyang sekarang digantiin ama mesin. Hasilnye kite rugi sendiri kan karna posisi kite digantiin. Nah, kalo udeh begitu ceritanye, mao kaga mao kan kite mesti cari kerjaan baru supaya karier kite kaga cuma ampe situ. Boleh tuh ikut les-les nyang nanti kite punya sertipilat pendukung supaya nunjang di pekerjaan baru. Jadi, kite tetep aman digempuran teknologi nyang makin canggih. Posisi kite juga kaga bakal digantiin, kalo kite punya skill laen nyang sekarang banyak dipake. Jadi, jangan males buat terus belajar biar ilmu makin banyak bertambah.

Emotion: angry
Diharapkan dunia pendidikan bisa membantu menemukan kecerdasan tersebut secara terintegrasi pada diri anak. Sehingga anak merasakan lingkungan pendidikan yang ramah terhadap anak. Pihak sekolah dan guru seharusnya memberi perlindungan terhadap anak-anak. Sebagaimana tertera dalam Pasal 54 Ayat 2 UU nomor 35 tahun 2014 tentang Perlindungan Anak. Jasra mengimbau semua pihak untuk tidak melakukan diskriminasi dan tindakan kekerasan terhadap anak-anak. Sebab, sangat bertentangan dengan UU Nomor 35 tahun 2014 tentang Perlindungan Anak Pasal 9 Ayat 1a yang berbunyi demikian. "Setiap anak berhak mendapatkan perlindungan di satuan pendidikan dari kejahatan seksual dan kekerasan yang dilakukan oleh pendidik, tenaga kependidikan, sesama peserta didik dan atau pihak lain

Emotion: angry
Orang yang kena agoraphobia ini bakal makin parah kalo ngerasain yang kayak gini ini. Jia bakal ngerasa ngeri jadi korban orang jahat, kayak bakal ngalamin kecelakaan, ama ketularan penyakit. Orang kayak gini bisa kagak mau banget dateng ke rumah sakit. Orang bisa kena agoraphobia ini lantaran pernah punya pengalaman yang kagak enak kayak trauma pernah keilangan atawa malah dapet siksaan dari keluarganya. Orang yang pernah kagak bahagia di hubungannya juga bisa jadi ngalamin agoraphobia ini. Udah gitu, bisa jadi jia juga punya gangguan mental laen kayak depresi. Orang yang gampang depresi ama kelewat cemas juga bisa keserang perasaan ngeri di tempat yang baru atawa tempat yang jia pernah datengin, cuman kagak nyenengin.

Emotion: fear
Wila entu udeh didorong dan diajarin semaksimal mungkin bener-bener same temennye yang namenye Yeol. Yeol entu pemegang ranking 2 paralel dan jadi murid yang paling banyak menangin juara 1 pade perlombaan akademis ataupun non-akademis. Nah karena entu die ditugasin sama wali kelasnye buat ajarin Wila, si murid yang paling ogah belajar. Nah karena menurut Yeol kalo si WIla kagak berhasil masuk ke universitas keren bakalan cemarin nama baeknye, die makenye bener-bener ajarin WIla. Eh tapi kagak taunye setelah perjuangan mereka, Wila ditolak masuk ke universitas top pilihannye mereka. Kagak Wila aje yang sedih, Yeol pun sedih karena Wila ditolak di universitas top pilihannye.

Emotion: sad
Kapankah têrakhir kali êluh sèrpis mobil? Sèrpis bêrkala wajib bangêt dilakuin pêranti ngêmastiin klaim garansi rêsmi mobil ora gugur sêwaktu-waktu mobil ngalamin kêrusakan parah. Ngêmahamin jadwal sèrpis mobil sêcara bêrkala adalah sêbuah kêwajiban bagi êluh nyang punya mobil. Dêngan ngêlakuin sèrpis bêrkala, kêadaan mêsin mobil lêbih aman ama kêhindar dari mêsin bêmasalah.  Tumannyah sèrpis mobil dilakuin mulè dari 1000 km, 10.000 km, 20.000 km, 30.000 km, ama saban kêlipêtannyah. Tapi, wayah ênih km (kilomètêr) bukanlah lagi patokan buat ngêlakuin sèrpis bêrkala. Kalu mobil rutin bêopêrasi saban ari, mêski bêlon ngêraih km (kilomètêr) nyang ditêntuin, mangka êluh têtêp wajib rutin ngêlakuin sèrpis sêcara bêrkala minimal 6 bulan sêkali. 

Emotion: fear
Jangan takut jadi saksi, ape yang anda berikan bisa membantu korban kecelakaan. PT Jasa Raharja menggandeng sejumlah rumah sakit di daerah ntu untuk meningkatkannye layanan mereka terhadap korban kecelakaan lalu lintas. Rumah sakit ntu akan dijadikan pemberi informasi pertama korban kecelakaan lalu lintas yang masuk dalam perawatan mereka. Menurutnye, besaran santunan untuk korban meninggal dunia mendapatkan Rp 50 juta, biaya perawatan luka-luka akan mendapatkan Rp 20 juta dan cacat tetap akan mendapatkan Rp 50 juta dengan prosentase. Bila mendapat musibah kecelakaan jangan panik, Aryo menghimbau masyarakat segera untuk menghubungi ntu Kantor Jasa Raharja, dan Kantor Polisi terdekat untuk mendapatkan informasi pelayanan santunan.

Emotion: fear
Orang yang ngerasa ngeri di tempat asing ini ada fobianya juga. Orang yang punya fobia ama tempat atawa suasana asinG dibilangnya agoraphobia. Orang yang kena agoraphobia ini ngerasa ketakutan di tempat atawa kondisi kusus. Ngapa orang bisa kena agoraphobia ini masih belom ketauan gara-garanya apa. Cuman, ada yang keliatan kalo orang yang kena agoraphobia itu dulunya pernah kena serangan paniK di tempat kusus itu ampe lebih dari satu kali. Makanya, orang yang punya agoraphobia ini ngindarin banget tempat yang jia tau jia bakal ngerasa panik. Orang yang ngalamin ini bisa dari masa bocah kecit. Cuman, agoraphobia ini lebih seringnya kena ke bocah remaja ama dewasa yang muda. Udah gitu, yang paling sering kena itu wadon dibanding laki.

Emotion: fear
KNPB (Kêlompok Komitè Nasional Papua Barat) ngancêm bakal ngêbunuh masarakat di Kabupatèn Maybrat, Papua Barat, sêudèh ngêlakuin pênyerangan têradêp Posramil Kisor pada 2021 lalu. Akibatnyah, warga Kabupatèn Maybrat, Papua Barat, kêngêrian balik kê kampung halaman mêrèka di Aifat Sêlatan ama Timur karna diancêm bakal dibunuh kêlompok kriminal bêsenjata (KKB). Mêrèka ditèror ama diintimidasi KKB biar ora balik kê pêrkampungan. Bêbêrapah pêmuda go ngadu kê pos gabungan TNI-Polri bahwa mêrèka ngêdapêtin ancêman sêrupa sêhingga mêrèka kêhambat buat ngêlakuin aktipitas pêrkuliahan. Kêpalè Pênêrangan Kodam XVIII/ Kasuari, Kolonèl Artileri Medan Hendra Pesireron, bilang, tim gabungan udèh ngêdudukin sêjumlèh pêrkampungan warga nyang sêmpêt ngêjadi lokasi tèror kêlompok onoh. Lêbih lanjut Hendra go ngimbau masarakat buat ora ngêri balik kê kampungnyah masing-masing. Diah nyêbut, TNI-Polri bakal têrus ngêjamin ama ngêmastiin kêamanan warga.

Emotion: fear
Sêbagian orang ngêrasa girang wayah dèwèkan di rumah. Tapi, ada juga bêbêrapah orang nyang ngêrasa sêpi ama ngêri wayah kudu sêorang diri di rumah. Cara pêrtama nyang pêrlu êluh lakuin adalah nutup sêrta ngonci pintu ama jêndèla. Sêlanjutnyah, nyalain lampu sêbagè pêrtanda kalu rumah êluh ora kosong. Hal ênih bisa ngurangin tindak kêjahatan nyang mungkin baè bisa têrjadi. Têrus, lakuin kêgiatan produktip. Kalu ada kêgiatan nyang kudu dilakuin, pokusin ènèrgi kê sono pêranti ngalihin pêratian. Daripada gêlisah akibat dèwèkan di rumah, mênding alihin tênaga ngêlakuin kêgiatan produktip di rumah. Têrakhir, kalu êluh masing ngêrasa gêlisah, hubungin têmên atau kêluarga. Êluh bakal ngêrasa ora dèwèkan lagi kalu bisa kongko ama mêrèka.

Emotion: fear
Rasanye tuh kaga enak banget kalo kite udeh cape-cape ngantri tuh diserobot. Mau marah juga udeh cape ama ngantrinya masa harus juga berantem. Mangkanye jadi orang mending kite sadar lah ama diri sendiri. Jangan ampe nyang kite lakuin tuh bisa ngerugiin banyak orang. Inget aja dosa ama karma tuh pasti ade. Karna kalo kite bikin susah orang jatohnye bisa dzolim. Mangkanye harus saling menghargai dah di mana kite berada. Kalo kite udeh lebih tua juga jangan merasa harus seenaknye, bisa nindes orang nyang umurnye masih muda. Kag begitu juga, cuma kite nyang muda juga harus peka. Kalo ada orang tua ngantri trus udeh kaga kuat berdiri lama lebih baik kite ngalah dah dari pada knapa-knapa kan.

Emotion: angry
Zaman kuliah dulu kalo pergi ke kampus dari rumah di Jakarta, kuliahnye di Depok, kaga ngekos kaga boleh sama dirasanye Jakarta Depok masih deketlah kebetulannye juga rumah deket sama stasiun jadi enak mobilitasnye. Berangkat ke kampus naik kereta, pertama aye kudu bangun pagi-pagi nyiappin semuanye, terus sarapan juga, kalo jalannye pagi aye lumayan bisa hemat ongkos, ke stasiun keretanye dianter sama babe aye, nah zaman sekarang udeh kaga pake karcis, pakenye kartu kaya atm, abis itu sebelum masuk harus pastiin ntu kartu ada isinye, terus tap, masuk dah, tinggal tunggu kereta yang mau kite naikkin, udeh deh tuh naik ntu kereta kadang duduk kadang berdiri tergantung kondisi aje. Pade waktu ntu, ke kampus kaga janjian sama temen-temen, jadinye sendirian, biasanye suka ketemuan janjian sama temen ketemuan di stasiun atau di keretanye. Pas udeh mau nyampe stasiun tujuan aye liat ada cewe cantik bener, kulitnye mulus bening, badannye ramping tinggi, rambutnye juga bagus, tapi die pake masker jadi aye kaga engeh awalnye, tapi mata aye liattin die terus, pas udeh kereta berenti aye mau turun papasan sama die. Pas udeh turun aye baru sadar die adalah Febby Rastanty artis yang aye demen suka nontonin pelem pelemnye, girang bener rasanye tapi aye kaga sempet negornye karena buru-buru.

Emotion: happy
Alsa lagi baru bangun jam 8 padahal die ade ujian jam 8. Jelas aje die langsung keburu-buru. Pas udeh selesai siap-siap seadenye, ternyate nunggu ojolnye pun lama. Setelah nunggu bermenit-menit dengan kesel, akhirnye entu ojol dateng juga. Pas entu ojol dateng, Alsa langsung minta ngebut. Tapi ternyate, jalanan jam segitu macet bener. Mobil, motor, dan beragam trasnportasi umum pade menuhin jalanan. Bener-bener padet merayap. Suara klakson di mane-mane bikin Alsa makin stres dan jelas aje marah bener. Walaupun dalem hati aje sih marahnye. Soalnye kan emang entu kesalahannye die bangun telat dan soal macet ya kagak bisa dihindarin. Untung macetnye kagak terlalu lama. Akhirnye die sampe di kampus setelah setengah jam ujian berlangsung.

Emotion: angry
Pêngalaman ngêjêngahin nyiptain pikiran bahwa saban orang lagi nêmpo ama ngakimin êluh. Nyatanyah, ênih tibang pikiran êluh. Mêrèka bisa baè lagi ngêmikirin hal laèn. Karna onoh, êluh pêrlu ngêrobah pola pikir nyang dimilikin biar bisa ngilamgin rasa jêngah onoh. Ingêtlah sêlalu, êluh bisa bêlajar têntang diri dèwèk dari hal nyang bisa ngêja êluh jêngah. Rênungin kêjadiannyah. Tanyalah diri dèwèk, “Dari kêjadian onoh, apah sêbênêrnyah nyang ngêja guah jêngah?” Bisa jadi masalahnyah bukan tibang têntang orang-orang nyang ada di sêkitar êluh wayah kêjadian. Misalnyah, kalu êluh ngêrasa amat jêngah sêudah gagal ngêlakuin sêsuatu nyang tumannyah amat jago êluh lakuin, murun onoh karna êluh dèwèk nyang ngêja targèt kêbangêtan tinggi.

Emotion: shame
Saat-saat dimana ada salah satu anggota keluarga yang lagi sakit di rawat di rumah sakit dalam keadaan yang cukup mengkhawatirkan pastinye hati kite sangat cemas sekali. Khawatir menerima kenyataan yang sangat pait, yaitu kehilangan untuk selamanye. Berbagai macam cara, upaya kite tempuh untuk mendapatkannye hasil yang terbaik dengan cara berdoa, usaha untuk kesembuhannye biar cepet sembuh. Tapinye kalo udeh takdir mau dikate ape lagi. Yang penting sebagai keluarga udeh melakukan yang terbaik untuk kesembuhan si keluarga yang lagi sakit. Selebihnye tinggal berdoa aje sama Allah, karena cuma Allah yang tau yang terbaik buat hambanye. Selalu berprasangka yang baik-baik aje sama Allah, ketentuannye Allah udeh pasti yang terbaik.

Emotion: sad
Seafood atau ganyeman laut yang merupakan salah satu ganyeman yang ajib bener, dan kaya protein dan mineral. Seafood dapat berupa aneka ikan, udang, cumi, kepiting, dan lainnye. Bejibun cara untuk mengolah seafood menjadi ganyeman yang lezat, dan bergizi. Namun, ada satu masalah yang kerap ditemui saat hendak mengolah seafood ya ntu bau amis yang dikeluarkan ntu menjijikan. Jika kite memasak seafood di rumah, kemungkinan besar kite memiliki pengalaman yang kagak menyenangkan soal bau amis yang ditimbulkan pada bahan ganyeman ntu. Bau amis pada seafood memang cukup menganggu saat proses memasak. Bahkan bau amis juga dapat bertahan saat ganyeman ntu dihidangkan, dan hendak digares.

Emotion: disgusted
Ditengah wabah covid19 teryata masih banyak orang nyang kaga mau keluarganye dikuburin sesuai protokol. Sambil nangis gerung-gerung banyak jenazah nyang di bawa pulang sendiri ama keluarganye. Mereka pada khawatir kalo keluarganye kaga dikubur sesuai prosedur agama, padahal MUI udeh ngeluarin fatwa Nomor 14 tahun 2020 tentang penyelenggaran ibadah pas pandemi. Menurut fatwa ntu, orang nyang meninggal karna covid19 wajib diurus sesuai protokol medis dari pihak nyang berwenang, tapi tetep kok diperhatiin tuh syariat agamanye. Kehilangan anggota keluarga emang berat, cuma ditengah kondisi nyang kaga memungkinkan ada baenya kite ikutin tuh nyang namanya prosedur dari pemerintah, karna pan dampaknye buat kite-kite juga.

Emotion: sad
Zaman sekolah menengah ke atas kelas tiga kite harus punya ancang-ancang buat siapin diri buat kuliah, kalo kite mau kuliah. Masuk kuliah ngampus seabrek-abrek caranye. Kalo mau jalur undangan bejibun caranye, ada yang jalur undangan, ada yang jalur tes tulis dan lainnye. Nah jalur undangan ntu di liat dari nilai rapotnye. Kalo rapotnye nilainye pade bagus-bagus, konsisten nilainye dari semester pertama ampe akhir ningkat terus biar dapet undangan, jadi masuk kuliah tanpa tes. Aye daftar di politeknik negeri Jakarta di Depok, aye daftar dah tuh, eh sedih banget dong aye gagal kaga lolos, padahal semua temen aye di sekolahan aye pade lolos keterima, cuma aye yang kaga. Walaupun begitu aye sedih dan terpuruk, tapi kaga boleh terpuruk terlalu lama, bangkit, berdoa sama Allah, Allah yang tau yang terbaik, dan terus berusaha untuk hasil yang baik.

Emotion: sad